กระทู้ถามที่ ๑๕๕/ร.

สภาผู้แทนราษฎร
๑๒ กุมภาพันธ์ ๒๕๖๓

เรื่อง การพัฒนาระบบฐานข้อมูลทะเบียนราษฎร์ของสำนักบริหารการทะเบียน กรมการปกครอง กระทรวงมหาดไทย

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงมหาดไทย ดังต่อไปนี้

สืบเนื่องจากปัจจุบันการติดต่อหน่วยงานราชการ การทำธุรกรรมและการยืนยันตัวตน ได้ยกเลิกการใช้สำเนาเอกสาร โดยเฉพาะสำเนาบัตรประจำตัวประชาชน และสำเนาทะเบียนบ้าน มาเป็นการยืนยันตัวตนโดยการเชื่อมโยงข้อมูลทะเบียนราษฎร์กับสำนักบริหารการทะเบียน กรมการปกครอง กระทรวงมหาดไทย แต่ในขณะเดียวกัน ภาคเอกชนได้มีการพัฒนาระบบยืนยันตัวตน และเริ่มใช้งานระบบที่เรียกว่า National Digital ID หรือ NDID ทำให้คล้ายกับว่าประเทศไทยจะมี การใช้ระบบโครงสร้างยืนยันตัวตน 2 โครงการ คือ สำนักบริหารการทะเบียน กรมการปกครอง กระทรวงมหาดไทยที่ใช้กับหน่วยงานราชการ และ National Digital ID หรือ NDID ซึ่งจะเริ่มใช้ กับภาคธุรกิจการเงิน ดังนั้น เพื่อให้เกิดความชัดเจนในเรื่องของการใช้ระบบฐานข้อมูลทะเบียนราษฎร์ จึงขอเรียนถามว่า

๑. กระทรวงมหาดไทยมีแผนจะพัฒนาระบบฐานข้อมูลทะเบียนราษฎร์ของสำนักบริหาร การทะเบียน กรมการปกครอง กระทรวงมหาดไทยอย่างไร ให้องรับการยืนยันตัวตนแบบดิจิทัล
ขอทราบรายละเอียด

๒. กระทรวงมหาดไทยมีความร่วมมือที่จะพัฒนาระบบฐานข้อมูลทะเบียนราษฎร์หรือไม่อย่างไร กับบริษัท National Digital ID หรือ NDID และมีแนวทางอย่างไรกับการยืนยันตัวตนที่จัดทำเองโดยภาคเอกชนที่อาจจะมีลักษณะคล้ายกันในอนาคต และการทำรายการยืนยันตัวตนดิจิทัลเอง เป็นการเอื้อประโยชน์ให้กับภาคเอกชนหรือไม่
ขอทราบรายละเอียด

๓. เมื่อเทคโนโลยีมีการพัฒนาขึ้น ความจำเป็นในการใช้บัตรประจำตัวประชาชนมีแนวโน้มจะลดความสำคัญลงในอนาคต กระทรวงมหาดไทยมีนโยบายที่จะปรับเปลี่ยนรูปแบบของบัตรประจำตัวประชาชนหรือพัฒนาโครงสร้างฐานข้อมูลทะเบียนราษฎร์ไปเป็นรูปแบบออนไลน์ในอนาคต

ขอทราบรายละเอียด

ขอแสดงความนับถืออย่างยิ่ง

ไกลก้อง ไวทยการ

สมาชิกสภาผู้แทนราษฎร พรรคอนาคตใหม่

คำตอบกระทู้ถามที่ ๑๕๕/ร.

ของ นายไกลก้อง ไวทยการ สมาชิกสภาผู้แทนราษฎร พรรคอนาคตใหม่
เรื่อง การพัฒนาระบบฐานข้อมูลทะเบียนราษฎร์ของสำนักบริหารการทะเบียน
กรมการปกครอง กระทรวงมหาดไทย

ข้าพเจ้า พลเอก อุนุพงษ์ เผ่าจินดา รัฐมนตรีว่าการกระทรวงมหาดไทย ขอตอบกระทู้ถาม
ของท่านสมาชิกผู้มีเกียรติ ดังนี้

๑. กระทรวงมหาดไทยมีแผนจะพัฒนาระบบฐานข้อมูลทะเบียนราษฎร์ของสำนักบริหาร
การทะเบียน กรมการปกครอง กระทรวงมหาดไทยอย่างไร ให้รองรับการยืนยันตัวตนแบบดิจิทัล
ขอทราบรายละเอียด

ฐานข้อมูลทะเบียนราษฎร์และฐานข้อมูลบัตรประจำตัวประชาชนของสำนักบริหารการทะเบียน
กรมการปกครอง หรือเรียกว่าฐานข้อมูลทะเบียนกลาง มีการพัฒนาจากการเก็บข้อมูลที่เป็นเอกสาร
นำเข้าสู่ระบบคอมพิวเตอร์ในรูปแบบของดิจิทัล มาตั้งแต่ปี พ.ศ. ๒๕๒๖ ทำให้มีความถูกต้อง ทันสมัย
และมีการปรับปรุงข้อมูลให้เป็นปัจจุบัน ทั้งยังได้อนุญาตให้ส่วนราชการกว่า ๒๕๐ หน่วยงานเชื่อมโยง
ข้อมูลเพื่อนำไปใช้ประโยชน์ เช่น สำนักงานหลักประกันสุขภาพแห่งชาติ ใช้ข้อมูลด้านสิทธิ
การรักษาพยาบาล กรมการขนส่งทางบก นำไปใช้ในการออกใบอนุญาตต่าง ๆ หรือกรมการกงสุล
ใช้ในการออกหนังสือเดินทาง เป็นต้น และฐานข้อมูลทะเบียนกลางในปัจจุบันสามารถรองรับระบบ
การยืนยันตัวตนทางดิจิทัลได้ เพราะนอกจากมีการจัดเก็บข้อมูลทะเบียนประวัติบุคคล ยังมีการจัดเก็บ
ลายพิมพ์นิ้วมือและภาพใบหน้าพร้อมมีระบบการตรวจพิสูจน์อัตลักษณ์บุคคลในการยืนยันตัวตนอยู่แล้ว

๒. กระทรวงมหาดไทยมีความร่วมมือที่จะพัฒนาระบบฐานข้อมูลทะเบียนราษฎร์หรือไม่
อย่างไร กับบริษัท National Digital ID หรือ NDID และมีแนวทางอย่างไรกับการยืนยันตัวตน
ที่จัดทำเองโดยภาคเอกชนที่อาจจะมีลักษณะคล้ายกันในอนาคต และการทำระวางมหาดไทย
ไม่ดำเนินการจัดทำระบบยืนยันตัวตนดิจิตอลเอง เป็นการเอื้อประโยชน์ให้กับภาคเอกชนหรือไม่
ขอทราบรายละเอียด

กรมการปกครองได้ส่งผู้แทนเป็นคณะทำงานนำร่องการใช้ระบบการพิสูจน์และยืนยันตัวตน
ทางดิจิตอล ทั้งนี้ เพื่อให้เกิดการพัฒนาแนวทางการพิสูจน์ยืนยันตัวได้ถูกต้อง ครบถ้วน และพร้อมให้
ความร่วมมือ หากไม่เป็นการแสดงเม็ดข้อมูลส่วนบุคคล ไม่นำข้อมูลไปใช้ในเชิงธุรกิจ ไม่เป็นภาระ
ค่าใช้จ่ายแก่ประชาชน และมีข้อกฎหมายอนุญาตให้ดำเนินการได้

ส่วนประเด็นที่ถามว่า การที่กระทรวงมหาดไทยไม่ดำเนินการจัดทำระบบยืนยันตัวตนดิจิตอลเอง
เป็นการแสดงประโยชน์ให้กับภาคเอกชนหรือไม่ ขอเรียนว่า กรมการปกครองเป็นส่วนราชการ
ที่จะสนับสนุนการทำงานระบบยืนยันตัวตนดิจิตอลนั้น จะต้องมีระเบียบ กฏหมายรองรับ เพื่อเป็น

แนวทางที่ชัดเจนและถูกต้องในการพิสูจน์ยืนยันตัวตนทางดิจิทัล และเพื่อไม่ให้เกิดการละเมิดข้อมูลส่วนบุคคล ซึ่งกรมการปกครองอยู่ระหว่างการศึกษาความเป็นไปได้และระบบที่ก่อประโยชน์มากที่สุด

3. เมื่อเทคโนโลยีมีการพัฒนาขึ้น ความจำเป็นในการใช้บัตรประจำตัวประชาชนมีแนวโน้มจะลดความสำคัญลงในอนาคต กระทรวงมหาดไทยมีนโยบายที่จะปรับเปลี่ยนรูปแบบของบัตรประจำตัวประชาชนหรือพัฒนาโครงสร้างฐานข้อมูลทะเบียนราษฎร์ไปเป็นรูปแบบอย่างไรในอนาคต ขอทราบรายละเอียด

ขอเรียนว่า บัตรประจำตัวประชาชนเป็นเอกสารราชการเพื่อพิสูจน์ยืนยันตัวบุคคลโดยมีกฎหมายรองรับ จึงเป็นเอกสารที่หน่วยงานภาครัฐ ภาคเอกชน และประชาชนให้การยอมรับการจัดทำบัตรประจำตัวประชาชน เป็นไปตามพระราชบัญญัติบัตรประจำตัวประชาชน พ.ศ. ๒๕๒๖ และฉบับแก้ไขเพิ่มเติม ซึ่งปัจจุบันบัตรประจำตัวประชาชนเป็นหลักฐานฉับแรกที่รัฐออกให้ประชาชนที่มีรายการข้อมูลส่วนบุคคลและรูปภาพใบหน้า เพื่อใช้แสดงตัวตน โดยออกให้คนไทยที่มีอายุครบ ๗ ปีบริบูรณ์ขึ้นไป การที่กรมการปกครองได้นำพาณิชย์รูปแบบบัตรจากกระดาษเป็นบัตรพลาสติก และเป็นบัตรประจำตัวประชาชนแบบอเนกประสงค์ (Smart Card) ซึ่งมี IC Chip อยู่บนบัตรเพื่อใช้เก็บข้อมูลของเจ้าของบัตร เป็นการพัฒนาตามเทคโนโลยีที่มีการเปลี่ยนแปลง ส่วนอนาคตก็จะเปลี่ยนรูปแบบอย่างไร ขึ้นอยู่กับปัจจัยหลาย ๆ กรณี เช่น เทคโนโลยี สถานการณ์โลก เป็นต้น ทั้งนี้ปัจจุบันประเทศที่มีความก้าวหน้าด้านเทคโนโลยีสารสนเทศ และเป็นประเทศต้นแบบของโลกอย่างสาธารณรัฐเอสโตเนีย (Republic of Estonia) ยังใช้บัตรประจำตัวประชาชนแบบอเนกประสงค์ (Smart Card) เหมือนประเทศไทย